Section Paloise

Section Paloise Frantziako errugbi taldea da, 1902an sortutakoa, egoitza Bearnoko Paue hirian duena. Frantziako Top 14 txapelketan parte hartzen du. Hiru aldiz irabazi du  Frantziako txapelketa, 1928an, 1946an eta 1964an, eta beste hirutan Yves du Manoir, 1939an, 1952an eta 1997an. 2000. urtean Europako Challengea irabazi zuen. Etxeko partidak Hameau estadioan jokatzen ditu 1991z geroztik, 80 urtez (1910-1990) Croix Du Prince-n jokatu ondoren. 

Frantziako klub historikoa da, eta Bearnoko garrantzitsuena. Robert Paparemborde, François Moncla, Nano Capdouze eta Albert Cazenave errugbilari bikainek jantzi zuten Sectionen elastikoa; Euskal Herrikoen artean, berriz, Imanol Harinordoki eta Marc Etcheverry ditugu. 

Zale eta babesle ugariren laguntzaz, Frantziako txapelketa nagusian finkatzea du helburu. Egun TotalEnergies du babesle nagusia. Multinazional horrek pisu handia du Paueko enpleguan, lehengo Elf Aquitaine beretu baitzuen.

 Palmaresa 
 European Challenge Cup
 Txapelduna (1): 2000.
 Finalista (1): 2005.
 Top 14
 Txapelduna (3): 1928, 1946, 1964.
 Yves du Manoir Kopa/Frantziako Errugbi Kopa
 Txapelduna (3): 1939, 1952, 1997.
 Finalista (6): 1946, 1953, 1959, 1962, 1964, 1996.

 Kanpo estekak 
 Taldearen webgune ofiziala 

Kategoria:Frantziako errugbi taldeak
Kategoria:Paueko kirola